**2. A feladat a francia rendi monarchiához kapcsolódik.**

**Oldja meg a feladatokat a forrás és ismeretei segítségével!** (Elemenként 0,5 pont.)

„Számos egyházi ember és nemes, valamint a tekintélyes városok sok polgára jött

Párizsba; majd az ezt követő hétfőn egybegyűltek […] a jelenlevő normandiai herceg

[a trónörökös] parancsa szerint. Itt a herceg jelenlétében, Pierre de La Forest, Rouen

érseke és Franciaország kancellárja, ismertette a három renddel a király foglyul

ejtésének történetét; [az angolok foglyul ejtették a francia királyt] […] Először is

kijelentették neki [a rendek], hogy a király az elmúlt időben rosszul kormányozta az

országot: ezért pedig azokat kell okolni, akik neki tanáccsal szolgáltak. Általuk tette a

király mindazt, amit tett. Ezek a királyságot kifosztották és oly veszélybe sodorták,

hogy teljesen tönkrement és elveszett. Azt követelték továbbá a hercegtől, hogy

azokat, akiket ők megneveznek, fossza meg minden tisztségtől, fogassa el és

börtönözze be őket, […] A herceg azt válaszolta nekik, hogy a dolgokat készségesen

hozza tanácsa tudomására döntés végett, de mindenképpen szeretné tudni, hogy a

három rend minő segítséget kíván nyújtani neki. […]”

*(Franciaország Nagy Krónikája, 1375)*

**a) Miért nem a király hívta össze a rendi gyűlést?**

……………………………………………………………………………

**b) Milyen segítséget várhatott a rendektől?**

……………………………………………………………………………

**c) Mit kértek a rendek segítségükért cserébe?**

……………………………………………………………………………

**d) Sorolja fel a három francia rendet!**

……………………………………………………………………………

**Nevezze meg a középkori francia rendi gyűlések két legfontosabb jogkörét!**

**e)** ………………………………

**f)** ……………………..………..

Megoldás

**2. Francia rendi monarchia (Elemenként 0,5 pont, összesen 3 pont.)**

**a)** Mert fogságban volt. *(A válasz más megfogalmazásban is elfogadható.)*

**b)** Pénzt (a váltságdíjra). / Katonai segítséget. *(A válasz más megfogalmazásban is*

*elfogadható.)*

**c)** A király korábbi embereinek megbüntetését. *(A válasz más megfogalmazásban is*

*elfogadható.)*

**d)** Papság, nemesség, polgárság / harmadik rend *(Az első, illetve második rend*

*megfogalmazás önmagában nem fogadható el. A három elem együtt ér 0,5 pontot.)*

**e)** adómegszavazás

**f)** törvényhozás(ban való részvétel) *(Az* ***e)*** *és* ***f)*** *feladatrészre adott válaszok más*

*megfogalmazásban és fordított sorrendben is elfogadhatók.)*